‘Plis yu givimbak long ol neba blong mifala seven taem moa’ (12)
Singsing blong Asaf.+79 O God, ol nesen ol kam insaed finis long graon blong yu,+Oli mekem tabu tempol blong yu i kam doti,+Oli mekem Jerusalem i kam ol hip blong ston nomo.+2 Oli givim ol dedbodi blong ol man blong wok blong yu, olsem kakae long ol pijin long skaeMo bodi blong ol man we oli holemstrong long yu, i go long ol wael animol blong wol.+3 Oli kafsaedem blad blong olgeta, olsem wota raon long Jerusalem,Mo i no gat man i stap blong berem olgeta.+4 Mifala i kam olsem wan samting we ol neba blong mifala oli stap tok nogud long hem.+Ol man raonabaot long mifala, oli stap jikim mo daonem mifala.5 O Jehova, ?bambae yu kros gogo kasem wetaem? ?Blong olwe?+?Bambae kros blong yu i bon olsem faea gogo kasem wetaem?+6 Yu kafsaedem kros blong yu long ol nesen we oli no save yuMo long ol kingdom we oli no singaot long nem blong yu.+7 From we oli spolem Jekob finisMo oli mekem graon blong hem i stap nating nomo.+8 Yu no jajem mifala from ol rong blong ol olfala blong mifala bifo.+Yu soemaot kwiktaem se yu sore long mifala,+From ol man oli daonem gud mifala.9 O God we yu sevia blong mifala, yu halpem mifala,+From haenem blong yu.Mo from nem blong yu, plis yu tekemaot mifala mo yu fogivim* ol sin blong mifala.+10 From wanem ol nesen oli mas talem se: “?Wehem God blong olgeta?”+Long fes blong mifala, i gud yu mekem ol nesen oli saveSe yu pembak finis blad blong ol man blong wok blong yu we i ron.+11 I gud yu harem ol prisena taem oli stap pulum nogud win blong olgeta.+Yu yusum bigfala paoa* blong yu, blong protektem* olgeta we oli kasem jajmen se oli mas ded.*+12 O Jehova, ol neba blong mifala oli stap tok nogud long yu,+Plis yu givimbak long olgeta seven taem moa.+13 Nao mifala ol man blong yu mo ol sipsip blong graon blong yu+Bambae mifala i talem tangkiu long yu olwe.Mo bambae mifala i presem yu long ol jeneresen we i kam.+
tpi_Latn tpi_Latn